b"\n_START_ARTICLE_\nD'mt\n_START_PARAGRAPH_\nD\xca\xbfmt (alfabet sudar\xc3\xa0big: ) fou un regne a la moderna Eritrea i nord d'Eti\xc3\xb2pia que va existir vers el segle\xc2\xa0viii a V aC. S'han trobat molt poques inscripcions i els treballs arqueol\xc3\xb2gics estan al comen\xc3\xa7ament. Se sap que fou l'antecedent immediat del regne d'Axum, i va acabar com a civilitzaci\xc3\xb3 abans de l'inici d'Aksum. Yeha fou el centre religi\xc3\xb3s i nec\xc3\xb2polis del pa\xc3\xads per\xc3\xb2 probablement no era la capital pol\xc3\xadtica._NEWLINE_La civilitzaci\xc3\xb3 va desenvolupar sistemes de reg, de treball de la terra, cultius, i va fer eines i armes de ferro._NEWLINE_Alguns historiadors moderns com Stuart Munro-Hay, Rodolfo Fattovich, Ayele Bekerie, Cain Felder, i Ephraim Isaac consideren aquesta civilitzaci\xc3\xb3 com a ind\xc3\xadgena. La influ\xc3\xa8ncia sabea s'hauria iniciat al segle V aC, potser per una emigraci\xc3\xb3 o pel domini sabeu de la mar Roja. Altres historiadors com Joseph Michels, Henri de Contenson, Tekle-Tsadik Mekouria i Stanley Burstein consideren D\xca\xbfmt el resultat d'una barreja de pobles ind\xc3\xadgenes i una primera onada de sabeus. L'evid\xc3\xa8ncia darrera suggereix que com la llengua ge'ez de la regi\xc3\xb3 no \xc3\xa9s derivada del sabeu la influ\xc3\xa8ncia sabea fou menor potser limitada a alguns enclavaments comercials o posicions militars, i es va extingir al cap de poc temps._NEWLINE_El regne va desapar\xc3\xa8ixer al segle V aC, i haurien sorgit alguns regnes successors un dels quals, Axum, hauria arribat a l'hegemonia al segle\xc2\xa0ii o I aC."